Κριθαράκια Αχαΐας

Τα Κριθαράκια είναι χωριό και κοινότητα της πρώην Επαρχίας Πατρών στο Νομό Αχαΐας, όπου υπάγεται στον Δήμο ΕρυμάνθουΣύμφωνα με τη διοικητική διαίρεση του Προγράμματος «Καλλικράτης» (Ν. 3852/2010) που ισχύει στην Ελλάδα από την 1/1/2011Ε.Ε.Τ.Α.Α. - Διοικητικές μεταβολές Κριθαρακίων Αχαΐας. eetaa.gr. Ανακτήθηκε: 15/11/2017..

Βρίσκεται χτισμένο σε υψώματα, περίπου στα 245 μέτρα, δίπλα στον ποταμό Παραπείρο και στην Τεχνητή Λίμνη Αστερίου, καθώς και δυτικά του Ερυμάνθου και ανατολικά του Κομποβουνίου. Απέχει οδικώς περίπου 27 χλμ. από την πόλη της Πάτρας και 12 χλμ. από την Χαλανδρίτσα, έδρα του Δήμου Ερυμάνθου.

Τοπική Κοινότητα Κριθαρακίων
Η Τοπική Κοινότητα Κριθαρακίων, η οποία αποτελείται από τον ομώνυμο οικισμό καθώς και τον οικισμό ΑστέριΕ.Ε.Τ.Α.Α. - Διοικητικές μεταβολές Κοινότητας Κριθαρακίων Αχαΐας. eetaa.gr. Ανακτήθηκε: 15/11/2017., έχει έκταση 8.703 στρέμματα και σύμφωνα με την απογραφή του 2021 ο πληθυσμός της ανέρχεται στους 136 κατοίκους, ενώ βάσει της προηγούμενης απογραφής του 2011 ο πληθυσμός της ήταν 190 κάτοικοιΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011.

Στην κοινότητα υπήρχε μέχρι τις αρχές του 21ου αιώνα και το χωριό ΤόσκεςΕ.Ε.Τ.Α.Α. - Διοικητικές μεταβολές Τοσκών Αχαΐας. eetaa.gr. Ανακτήθηκε: 15/11/2017., που εγκαταλείφθηκε από τους κατοίκους του λόγω της κατασκευής του φράγματος Πείρου-Παραπείρου στην περιοχήΤο ert.gr στο φράγμα Πείρου – Παραπείρου στην Αχαΐα. ert.gr. 28 Ιουνίου 2015. Ανακτήθηκε: 24/11/2017..

Κοντά στον οικισμό των Κριθαρακίων, προς τα νότια, βρίσκεται η εγκαταλελειμμένη παλαιά οικιστική θέση του χωριού (τα Παλαιά Κριθαράκια) όπου υπάρχουν τα ερείπια των παλαιών κτισμάτων. Η θέση αυτή κατέστη δημοφιλής με τη δημιουργία της λίμνης Αστερίου και προσφέρει θέα προς τα νερά της, το φράγμα και τον ποταμό Παραπείρο. Σώζεται επίσης και ένα παλιό πλακόστρωτο αλώνι στην περιοχή όπου είναι ακόμη ευδιάκριτο.


Διοικητική εξέλιξη
Τα Κριθαράκια με το ΦΕΚ 59Β της 17/06/1897 προσαρτήθηκε στον τότε Δήμο Φαρών. Με το ΦΕΚ 256Α της 28/08/1912, και την κατάργηση των περισσότερων δήμων, αποσπάται από τον Δήμο Φαρών και προσαρτάται στην τότε Κοινότητα Λαλουσίου (νυν Σταροχωρίου). Με το ΦΕΚ 290Α της 26/09/1946 ορίστηκε ως έδρα της νεοσύστατης Κοινότητας Κριθαρακίων. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Φαρρών μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
 Έτος  Πληθυσμός 2001  93Λουλούδης 2010, σελ. 274.Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011  98

Συνοικισμοί
Μικρές οικιστικές περιοχές (συνοικισμοί) της κοινότητας είναι: τα Κολωναίικα, τα Κουτσαντωναίικα, καθώς και τα ΠαπακωσταίικαΛουλούδης 2010, σελ. 275. που βρίσκονται στις ανατολικές παρυφές του Κομποβουνίου.

Αξιοθέατα
Στην περιοχή αξίζει να δει και να θαυμάσει κανείς τη Λίμνη Αστερίου, τα παραδοσιακά πέτρινα σπίτια (ερείπια) στην παλαιά οικιστική θέση του χωριού, τα γραφικά πηγάδια, καθώς και τα ξωκλήσια στου Προφήτη Ηλία και Αγίου Γεωργίου στη ράχη της νοτιοανατολικής ακτής της λίμνης με την πανοραμική θέα.

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία


Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Κριθαρακίων Αχαΐας. eetaa.gr. Ανακτήθηκε: 15/11/2017.
 Ε.Ε.Τ.Α.Α. - Διοικητικές μεταβολές Κοινότητας Κριθαρακίων Αχαΐας. eetaa.gr. Ανακτήθηκε: 15/11/2017.
 Ε.Ε.Τ.Α.Α. - Διοικητικές μεταβολές Τοσκών Αχαΐας. eetaa.gr. Ανακτήθηκε: 15/11/2017.
 Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 15/11/2017.
 Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 15/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου